02012R1247 — DA — 10.02.2017 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS GENNEMFØRELSESFORORDNING (EU) Nr. 1247/2012 af 19. december 2012 om gennemførelsesmæssige tekniske standarder for formatet for og hyppigheden af handelsindberetninger til transaktionsregistre i henhold til Europa-Parlamentets og Rådets forordning (EU) nr. 648/2012 om OTC-derivater, centrale modparter og transaktionsregistre (EØS-relevant tekst) (EUT L 352 af 21.12.2012, s. 20)

Ændret ved:









▼B

KOMMISSIONENS GENNEMFØRELSESFORORDNING (EU) Nr. 1247/2012

af 19. december 2012

om gennemførelsesmæssige tekniske standarder for formatet for og hyppigheden af handelsindberetninger til transaktionsregistre i henhold til Europa-Parlamentets og Rådets forordning (EU) nr. 648/2012 om OTC-derivater, centrale modparter og transaktionsregistre

(EØS-relevant tekst)







Artikel 1

Format for indberetning af derivataftaler

Oplysninger i rapporter efter artikel 9 i forordning (EU) nr. 648/2012 skal indberettes i det format, der er fastsat i bilaget til denne forordning.

Artikel 2

Hyppighed af indberetning af derivataftaler

For så vidt dette er fastsat i artikel 11, stk. 2, i forordning (EU) nr. 648/2012, skal værdiansættelse efter marking-to-market-princippet eller efter marking-to-model-princippet af aftaler, der er indberettet til et transaktionsregister, finde sted dagligt. Andre indberetningselementer som fastsat i bilaget til denne forordning og bilaget til den delegerede retsakt om reguleringsmæssige tekniske standarder vedrørende de minimumsoplysninger, der skal indberettes til transaktionsregistre i henhold til artikel 9, stk. 5, i forordning (EU) nr. 648/2012, skal indberettes, efterhånden som de forekommer, og under hensyntagen til den i artikel 9 i forordning (EU) nr. 648/2012 fastsatte tidsfrist, navnlig hvad angår en aftales indgåelse eller ophør eller ændringer heraf.

Artikel 3

Identifikation af modparter og andre enheder

1. I indberetninger skal der anvendes en identifikator for juridiske enheder (legal entity identifier) til identifikation af:

a) en berettiget modtager, der er en juridisk person

b) en mæglerenhed

c) en central modpart (CCP)

d) et clearingmedlem, der er en juridisk person

e) en modpart, der er en juridisk person

f) en enhed, der indgiver oplysninger.

2. Hvis der ikke findes en identifikator for juridiske enheder, skal der i indberetningen anvendes en foreløbig identifikator for enheder, der er fastsat på EU-plan, og som er:

a) entydig

b) neutral

c) pålidelig

d) open source

e) skalerbar

f) tilgængelig

g) til rådighed med et rimeligt omkostningsgrundlag

h) omfattet af en passende forvaltningsramme.

3. Hvis der hverken findes en identifikator for juridiske enheder eller en foreløbig identifikator for enheder, skal der i indberetningen anvendes en forretningsidentifikationskode (Business Identifier Code (BIC)) i overensstemmelse med ISO 9362, hvis en sådan findes.

Artikel 4

Identifikation af derivater

1. I indberetninger skal der til identifikation af derivataftaler anvendes en unik produktidentifikator, som er:

a) entydig

b) neutral

c) pålidelig

d) open source

e) skalerbar

f) tilgængelig

g) til rådighed med et rimeligt omkostningsgrundlag

h) omfattet af en passende forvaltningsramme.

2. Hvis der ikke findes en unik produktidentifikator, skal derivataftalen i indberetninger defineres ved anvendelsen af kombinationen af den tildelte ISIN-kode efter ISO 6166 eller AII-koden (Alternative Instrument Identifier) og den tilsvarende CFI-kode efter ISO 10962.

3. Hvis den i stk. 2 omhandlede kombination ikke findes, skal arten af derivat identificeres på følgende grundlag:

a) derivatklassen skal identificeres som en af følgende:

i) råvarer

ii) lån

iii) udenlandsk valuta

iv) aktier

v) rentesats

vi) andet

b) derivattypen skal identificeres som en af følgende:

i) differencekontrakter

ii) fremtidige renteaftaler (forward rate agreements)

iii) forwards

iv) futures

v) optioner

vi) swaps

vii) andet

c) hvis der er tale om derivater, der ikke tilhører en bestemt derivatklasse eller er af en bestemt derivattype, skal indberetningen ske på grundlag af den derivatklasse eller derivattype, som modparterne er enige om ligner derivataftalen mest.

Artikel 5

Startdato for indberetning

1. Kreditderivataftaler og rentederivataftaler skal indberettes:

a) senest den 1. juli 2013, hvis der er blevet registreret et transaktionsregister for den pågældende derivatklasse i henhold til artikel 55 i forordning (EU) nr. 648/2012 inden den 1. april 2013

b) 90 dage efter registreringen af et transaktionsregister for en bestemt derivatklasse i henhold til artikel 55 i forordning (EU) nr. 648/2012, hvis der ikke er registreret et transaktionsregister for den pågældende derivatklasse før den 1. april 2013 eller på denne dato

c) senest den 1. juli 2015, hvis der ikke er registreret et transaktionsregister for den pågældende derivatklasse i henhold til artikel 55 i forordning (EU) nr. 648/2012 senest den 1. juli 2015. Indberetningsforpligtelsen begynder på denne dato, og aftaler skal indberettes til ESMA i henhold til artikel 9, stk. 3, i nævnte forordning, indtil der er registreret et transaktionsregister for den pågældende derivatklasse.

2. Derivataftaler, der ikke er omhandlet i stk. 1, skal indberettes:

a) senest den 1. januar 2014, hvis der er blevet registreret et transaktionsregister for den pågældende derivatklasse i henhold til artikel 55 i forordning (EU) nr. 648/2012 inden den 1. oktober 2013

b) 90 dage efter registreringen af et transaktionsregister for en bestemt derivatklasse i henhold til artikel 55 i forordning (EU) nr. 648/2012, hvis der ikke er registreret et transaktionsregister for den pågældende derivatklasse før den 1. oktober 2013 eller på denne dato

c) senest den 1. juli 2015, hvis der ikke er registreret et transaktionsregister for den pågældende derivatklasse i henhold til artikel 55 i forordning (EU) nr. 648/2012 senest den 1. juli 2015. Indberetningsforpligtelsen begynder på denne dato, og aftaler skal indberettes til ESMA i henhold til artikel 9, stk. 3, i nævnte forordning, indtil der er registreret et transaktionsregister for den pågældende derivatklasse.

3. Derivataftaler, der var udestående den 16. august 2012, og som stadig er udestående på startdatoen for indberetning, indberettes til et transaktionsregister inden 90 dage efter startdatoen for indberetning for den pågældende derivatklasse.

▼M1

4. Følgende derivataftaler, som ikke er udestående på startdatoen for indberetning af en bestemt derivatklasse, skal indberettes til et transaktionsregister inden fem år efter den pågældende dato:

a) derivataftaler, som blev indgået før den 16. august 2012, og som stadig var udestående den 16. august 2012

b) derivataftaler, som blev indgået den eller efter den 16. august 2012.

▼B

5. Startdatoen for indberetning udskydes 180 dage for indberetning af oplysninger som omhandlet i artikel 3 i den delegerede retsakt om reguleringsmæssige tekniske standarder vedrørende de minimumsoplysninger, der skal indberettes til transaktionsregistre i henhold til artikel 9, stk. 5, i forordning (EU) nr. 648/2012.

Artikel 6

Ikrafttrædelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG







Tabel 1 Modpartsdata Felt Format Aftalens parter 1 Tidsstempel for indberetningen ISO 8601-datoformat/UTC-klokkeslætsformat. 2 Modparts-id Identifikator for juridiske enheder (legal entity identifier (LEI)) (20 alfanumeriske tegn), foreløbig identifikator for enheder (20 alfanumeriske tegn), BIC (11 alfanumeriske tegn) eller en kundekode (50 alfanumeriske tegn). 3 Den anden modparts id Identifikator for juridiske enheder (legal entity identifier (LEI)) (20 alfanumeriske tegn) foreløbig identifikator for enheder (20 alfanumeriske tegn) BIC (11 alfanumeriske tegn) eller en kundekode (50 alfanumeriske tegn). 4 Modpartens navn 100 alfanumeriske tegn eller blank, hvis omfattet af identifikator for juridiske enheder (legal entity identifier (LEI)). 5 Modpartens hjemsted 500 alfanumeriske tegn eller blank, hvis omfattet af identifikator for juridiske enheder (legal entity identifier (LEI)). 6 Modpartens branche Taksonomi: A = forsikringsselskab med tilladelse i henhold til direktiv 2002/83/EF C = kreditinstitut med tilladelse i henhold til direktiv 2006/48/EF F = investeringsselskab i henhold til direktiv 2004/39/EF I = forsikringsselskab med tilladelse i henhold til direktiv 73/239/EØF L = alternativ investeringsfond forvaltet af FAIF'er, der har tilladelse eller er registreret i henhold til direktiv 2011/61/EU O = arbejdsmarkedsrelateret pensionskasse som defineret i artikel 6, litra a), i direktiv 2003/41/EF R = genforsikringsselskab med tilladelse i henhold til direktiv 2005/68/EF U = investeringsinstitut og dets administrationsselskab, godkendt i henhold til direktiv 2009/65/EF, eller blank, hvis omfattet af identifikator for juridiske enheder (legal entity identifier (LEI)) eller i tilfælde af ikke-finansielle modparter. 7 Finansiel eller ikke-finansiel modpart F = finansiel modpart, N = ikke-finansiel modpart. 8 Mægler-id Identifikator for juridiske enheder (legal entity identifier (LEI)) (20 alfanumeriske tegn) foreløbig identifikator for enheder (20 alfanumeriske tegn) BIC (11 alfanumeriske tegn) eller kundekode (50 alfanumeriske tegn). 9 Id for indberettende enhed Identifikator for juridiske enheder (legal entity identifier (LEI)) (20 alfanumeriske tegn) foreløbig identifikator for enheder (20 alfanumeriske tegn), BIC (11 alfanumeriske tegn) eller kundekode (50 alfanumeriske tegn). 10 Id for clearingmedlem Identifikator for juridiske enheder (legal entity identifier (LEI)) (20 alfanumeriske tegn) foreløbig identifikator for enheder (20 alfanumeriske tegn) BIC (11 alfanumeriske tegn) eller en kundekode (50 alfanumeriske tegn). 11 Id for berettiget modtager Identifikator for juridiske enheder (legal entity identifier (LEI)) (20 alfanumeriske tegn) foreløbig identifikator for enheder (20 alfanumeriske tegn) BIC (11 alfanumeriske tegn) eller en kundekode (50 alfanumeriske tegn). 12 Handler i egenskab af P = ordregiver A = agent. 13 Modpartsside B = køber, S = sælger. 14 Handel med ikke-EØS-modpart Y = ja, N = nej. 15 Direkte tilknyttet forretningsmæssige aktiviteter eller likviditetsfinansiering Y = ja, N = nej. 16 Clearinggrænseværdi Y = over, N = under. 17 Aftalens markedsværdi (dvs. efter marking-to-market-princippet) Op til 20 numeriske tegn i formatet xxxx,yyyyy. 18 Valuta for aftalens markedsværdi ISO 4217-valutakode, bogstavkode bestående af 3 tegn. 19 Dato for værdiansættelsen ISO 8601-datoformat 20 Klokkeslæt for værdiansættelsen UTC-klokkeslætsformat 21 Værdiansættelsestype M = efter marking-to-market-princippet / O = efter marking-to-model-princippet. 22 Sikkerhedsstillelse U = ingen sikkerhedsstillelse, PC = delvis sikkerhedsstillelse, OC = envejssikkerhedsstillelse eller FC = fuld sikkerhedsstillelse. 23 Sikkerhedsstillelse på porteføljebasis Y = ja, N = nej. 24 Kode for sikkerhedsstillelse på porteføljebasis Op til 10 numeriske tegn. 25 Værdi af sikkerhedsstillelsen Angiv værdien af den samlede sikkerhedsstillelse, der er stillet; op til 20 numeriske tegn i formatet xxxx,yyyyy. 26 Valuta for værdien af sikkerhedsstillelsen Angiv valutaen for felt 25; ISO 4217-valutakode, bogstavkode bestående af 3 tegn.